cyanic-selkie/wikianc huggingface dataset:
দ্বিজেন শর্মা
রচনাবলী
দ্বিজেন শর্মার শৈশব কেটেছে সিলেটের পাথারিয়া পাহাড়ের নিসর্গে। তিনি সিলেটের মৌলভীবাজারের বড়লেখা উপজেলার বাসিন্দা। জন্ম ১৯২৯ সালের ২৯ মে। ১৯৫৮ সালে ঢাকা বিশ্ববিদ্যালয় থেকে উদ্ভিদবিদ্যায় স্নাতকোত্তর পাঠ নেন। দ্বিজেন শর্মা বলেন, ‘উদ্ভিদবিদ্যা বিভাগে পড়ার সময় উদ্ভিদের প্রতি আগ্রহ জন্মায়। তখন দৈনিক পাকিস্তান-এর সাহিত্য সম্পাদক ছিলেন কবি আহসান হাবীব। তাঁর কাছে বৃক্ষবিষয়ক লেখা নিয়ে যাই। ফিচার পাতায় লেখা ছাপা হয়। ’৬২-৬৩ সালের দিকে গল্পকার জ্যোতিপ্রকাশ দত্ত অবজারভার পত্রিকার ফিচারে কাজ করতেন। সেখানেও বৃক্ষ, পরিবেশ নিয়ে লেখা ছাপা হয়। অবজারভার-এর মালিক হামিদুল হক চৌধুরী গোলাপ ফুল খুব পছন্দ করতেন।’ দ্বিজেন শর্মা বলেন, ‘শুধু গোলাপ নিয়ে একটি সংখ্যা বের করেছিল অবজারভার। সেই ১৯৫৮ সালে ঢাকা শহরের লোকসংখ্যা ১৫ লাখের মতো। দৈনিক পাকিস্তান পত্রিকায় চাকরি করতেন শামসুর রাহমান ও আহমেদ হুমায়ুন। লেখা দিতে গেলে তাঁদের সঙ্গে আড্ডা হতো। সাহিত্য পত্রিকা সমকাল-এর সম্পাদক ছিলেন কবি সিকান্দার আবু জাফর। সেখানে তরুণ লেখকদের আড্ডা হতো। ১৯৫৬-৫৮ সালের দিকে ঢাকা শহরে তিনটি রেস্তোরাঁয় আড্ডা হতো। পুরান ঢাকার বিউটি বোর্ডিংয়ে শিল্পী-সাহিত্যিকদের আড্ডা হতো। গুলিস্তানের রেক্স রেস্তোরাঁয়ও শিল্পী-সাহিত্যিকেরা আড্ডা দিতেন। আড্ডায় আসতেন শামসুর রাহমান, হাসান হাফিজুর রহমান, শহীদ কাদরী প্রমুখ। গুলিস্তান সিনেমায় ছিল গুলিসিতান রেস্তোরাঁ। এখানেও সংস্কৃতিমনা মানুষেরা আসতেন। গুলিস্তান সিনেমা হলের পাশে ছোট সিনেমা হল ছিল নাজ। পৃথিবীর বিখ্যাত সিনেমা দেখানো হতো সেখানে। আমি ম্যান ইন এ গ্রে ফ্ল্যানেল স্যুট, রোমান হলিডের মতো সিনেমা এই নাজে দেখেছি। ১৯৫৬ সালে কার্জন হলে সত্যজিত্ রায়ের পথের পাঁচালী দেখেছি। সেটা পর্দা টাঙিয়ে দেখানো হয়। তখন আমি ঢাকা বিশ্ববিদ্যালয়ের ছাত্র।’ দ্বিজেন শর্মা যখন বিশ্ববিদ্যালয়ের শিক্ষার্থী, তখন ঢাকা শহর এত বড় হয়নি। মুগদাপাড়া, খিলগাঁওয়ে ছিল ধানখেত। ওই সময় তিনি স্বপ্ন দেখতেন রমনা গ্রিনের মতোই হবে ঢাকা শহর। জিনজিরা ছিল খালি মাঠ। দ্বিজেন শর্মা স্বপ্ন দেখতেন কলকাতা গড়ের মাঠের আদলে তৈরি হবে জিনজিরা। ১৯৭৪ সালে শাহাদত চৌধুরীর সঙ্গে যোগাযোগ হয় তাঁর। দ্বিজেন শর্মা লেখা তৈরি করেন। এভাবেই তৈরি হয়ে যায় বিচিত্রার উদ্যান সংখ্যা। আশির দশকে মীজানুর রহমানের ত্রৈমাসিক পত্রিকার বৃক্ষ সংখ্যা, বৃক্ষ ও পরিবেশ সংখ্যা, পক্ষী সংখ্যাকে বড় কাজ বলে মনে করেন দ্বিজেন শর্মা। ১৯৫৮ সালে বরিশালের ব্রজমোহন কলেজে শিক্ষক হিসেবে যোগ দেন দ্বিজেন শর্মা। সেখানে তিনি একটি বাগান করেন। ঢাকার নটর ডেম কলেজে অধ্যাপনা করেন ১৯৬২ থেকে ১৯৭৪ সাল পর্যন্ত। নটর ডেম কলেজেও বাগান করেন দ্বিজেন শর্মা। ১৯৭৪ সালে মস্কোর প্রগতি প্রকাশনীতে চলে যান। ১৯৯১ সালে সোভিয়েত ইউনিয়ন ভেঙে যাওয়ার পর বছর তিনেক সেখানেই ছিলেন। ঢাকায় থাকার একপর্যায়ে বাংলাদেশ এশিয়াটিক সোসাইটিতে ভাইস প্রেসিডেন্ট হিসেবেও দায়িত্ব পালন করেছেন। দ্বিজেন শর্মা অনূদিত বইয়ের সংখ্যা ৩০। আর মৌলিক বই ১৫টি। দ্বিজেন শর্মা বলেন, ‘এখন আমি পরিবেশ নিয়ে পড়াশোনা করি। আর্থসামাজিক ইতিহাস, বাংলাদেশের মুক্তিযুদ্ধ আমার প্রিয় বিষয়। বছরে দু-তিনবার সিলেটের পাথারিয়ায় যাই, বরিশালে যাই। আমার বাবা চন্দ্রকান্ত শর্মা কবিরাজ ছিলেন। তিনি অনেক গাছ লাগাতেন। গাছের বাকল, পাতা দিয়ে ওষুধ তৈরি করতেন। ঔষধি গাছ সম্পর্কে বাবার কাছেই জেনেছি।’ দ্বিজেন শর্মার এক ছেলে চিকিত্সক, থাকেন মস্কোতে। এক মেয়ে অণুজীববিজ্ঞানী, লন্ডনে থাকেন। দ্বিজেন শর্মা থাকেন সিদ্ধেশ্বরীতে। তিনি প্রায়ই রমনা পার্কে যান, গাছ দেখেন। এখনো গাছ লাগান। -->
মৃত্যু
তিনি ২০১৭ সালের ১৫ সেপ্টেম্বর ভোররাত পৌনে ৪টার দিকে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন। তার বয়স হয়েছিল ৮৮ বছর৷
ইয়াসির শাহ
ইয়াসির শাহ (জন্ম: ২ মে, ১৯৮৬) খাইবার পাখতুনখোয়া প্রদেশের সোয়াবি জেলায় জন্মগ্রহণকারী পাকিস্তানের আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ইয়াসির মূলতঃ লেগ ব্রেক স্পিন, ফ্লিপার ও গুগলি বোলিং করে থাকেন। এছাড়াও তিনি ডানহাতে ব্যাটিংয়ে পারদর্শী।
খেলোয়াড়ী জীবন
১৪ সেপ্টেম্বর, ২০১১ তারিখে জিম্বাবুয়ে সফরে অনুষ্ঠিত তৃতীয় একদিনের আন্তর্জাতিকে অভিষিক্ত হন। খেলায় ১০ ওভার বোলিং করে ৫১ রান দিয়ে জিম্বাবুয়ের উদ্বোধনী ব্যাটসম্যান ভুসি সিবান্দা ও উইকেট-রক্ষক তাতেন্দা তাইবু'র উইকেট পান।
২২ অক্টোবর, ২০১৪ তারিখে সংযুক্ত আরব আমিরাতে অনুষ্ঠিত টেস্ট খেলায় অস্ট্রেলিয়ার বিপক্ষে টেস্ট অভিষেক ঘটে তার। ঐ টেস্ট সিরিজে লেগ স্পিন যাদুকর শেন ওয়ার্নের কাছ থেকে আশীর্বাদ পেয়েছেন তিনি। শ্রীলঙ্কা সফরে পাকিস্তানি বোলারদের মধ্যে দ্রুততম সময়ে ৫০-উইকেট পান।
২০১৫ সালের বিশ্বকাপে খেলার জন্য পাকিস্তান ক্রিকেট বোর্ড কর্তৃক জানুয়ারি, ২০১৫ সালে নিষিদ্ধ ঘোষিত অফ-স্পিনার সাঈদ আজমলের পরিবর্তে তাকে অন্তর্ভুক্ত করা হয়।
ঘরোয়া ক্রিকেট
ঘরোয়া প্রথম-শ্রেণীর ক্রিকেটে খাইবার-পাখতুনখোয়া ক্রিকেট দল, অ্যাবোটাবাদ রাইনোজ, পাকিস্তান কাস্টমস ক্রিকেট দল ও সুই নর্দার্ন গ্যাস পাইপলাইন্স লিমিটেডের পক্ষে প্রতিনিধিত্ব করেন। এছাড়াও, পাকিস্তান এ-ক্রিকেট দলের পক্ষেও ক্রিকেট খেলেছেন ইয়াসির।
অর্জনসমূহ
১৮ জুলাই, ২০১৬ তারিখে আইসিসি প্রণীত র‌্যাঙ্কিংয়ে বিশ্বের ১নং টেস্ট বোলার হিসেবে তালিকাভূক্ত হন। তিনি ইংল্যান্ডের জেমস অ্যান্ডারসনকে হটিয়ে এ সাফল্য পান। ২০০৫ সালে অস্ট্রেলীয় লেগ স্পিনার শেন ওয়ার্ন এবং ডিসেম্বর, ১৯৯৬ সালে মুশতাক আহমেদের পর এ তালিকার শীর্ষস্থানে আসেন।
ওয়েস্টার্ন ডেডিকেটেড ফ্রেট কররিডর
ওয়েস্টার্ন ডেডিকেটেড ফ্রেইট করিডোর বা ওয়েস্টার্ন ডিএফসি হ'ল ভারতীয় রেলওয়ে দ্বারা ভারতে নির্মাণাধীন একটি ব্রডগেজ ফ্রেট করিডর। এটি ভারতের রাজধানী দিল্লি এবং এর অর্থনৈতিক কেন্দ্র মুম্বাইকে সংযুক্ত করবে। এই করিডরটি ১,৪৮৩ কিমি দূরত্বকে অতিক্রম করে এবং বিদ্যুতায়িত দুটি লাইনের পরিচালিত  হবে। পার্থলা জংশন থেকে তুঘলাকাবাদ পর্যন্ত একটি একক লাইনের শাখা রেলপথ প্রস্তাবিত রয়েছে। এটি বিদ্যমান দিল্লি-মথুরা মূল লাইনের সমান্তরালভাবে চলবে। রেওয়াড়ি থেকে দাদ্রি যাওয়ার রুটটি সম্পূর্ণ নতুন লাইন হবে এবং দাদ্রি আর খুজা জংশনের সাথে সংযুক্ত হবে, যা এই করিডোরকে ইস্টার্ন ডেডিকেটেড ফ্রেট করিডরের সাথে সংযুক্ত করবে।
রুট
পশ্চিম উত্সর্গীকৃত পণ্য করিডোর শুরু হবে দিল্লি র কাছাকাছি দাদরিতে। উত্তরপ্রদেশ মধ্যে রেলওয়ে একটি নতুন রেলপথ নির্মিত হবে দাদরি - রেওয়ারী মধ্যে এবং তারপর   বিদ্যমান লাইন সমান্তরাল ভাবে চলবে হবে নারনাউল, রীনগুস  হয়ে। অন্যান্য গুরুত্বপূর্ণ স্টেশন হল- রাজস্থানের মধ্যে   ফুলেরা এবং মারওয়ার জংশন, গুজরাতের মধ্যে পালানপুর, আমলি রোড (সবরমতী), মাকারপুরা (ভাদোদারায়), গথাঙ্গাম/কসাদ এবং  মহারাষ্ট্রে নভি মুম্বইয়ের নভ-শিভার কাছাকাছি জেএনপিটি বন্দরের আগে ভাসাই রোড।
অবস্থা
চুক্তি করার উদ্দেশ্যে এই করিডোর একাধিক বিভাগে বিভক্ত।
মেরি ব্রিন
মেরি ব্রিন (৩ জানুয়ারী ১৯৩৩ – ১ অক্টোবর ১৯৭৭) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের গোলক নিক্ষেপে প্রতিদ্বন্দ্বিতা করেছিলেন।
দেবাশিস বিশ্বাস (পর্বতারোহী)
শৈশব ও কৈশোর
আসামের গুয়াহাটিতে এক মধ্যবিত্ত পরিবারে জন্ম গ্রহণ করেন দেবাশিস বিশ্বাস। তিনি চার ভাই এবং এক বোনের মধ্যে দ্বিতীয়। তার পিতা শ্রী জিতেন্দ্রনাথ বিশ্বাস এবং মাতা শ্রীমতী বিমলা বিশ্বাস।শ্রী জিতেন্দ্রনাথ বিশ্বাস আসামের সার্কেলের টেলিফোন দপ্তরে এবং পরবর্তীকালে ডাক এবং তার বিভাগে কাজ করতেন এবং বদলীর চাকরির কারণে আসামের বিভিন্ন জায়গায় ঘুরতে হতো। অবশেষে তারা ১৯৮৩ সালে পশ্চিমবঙ্গএর নদীয়া জেলার কৃষ্ণনগরএ বসবাস শুরু করেন।
শিক্ষাগত যোগ্যতা এবং কর্মজীবন
দেবাশিস বিশ্বাস কৃষ্ণনগর এ.ভি. হাইস্কুলে ভর্তি হন। দশম শ্রেণী (মাধ্যমিক) পাশ করার পর কৃষ্ণনগর সরকারি কলেজে বিজ্ঞান শাখায় ভর্তি হন। ১৯৮৮ সালে তিনি উচ্চমাধ্যমিক পাশ করেন। তারপর তিনি গণিত (অনার্স) শাস্ত্রে স্নাতক হন এবং কলকাতা বিশ্ববিদ্যালয়-এর রাজাবাজার বিজ্ঞান কলেজে পোস্ট গ্রাজুয়েট ফলিত গণিতে ভর্তি হন। কিন্তু পারিবারিক নানা অসুবিধার জন্য পড়াশোনা চালিয়ে যেতে পারেন নি তিনি।
তিনি নদীয়া গ্রামীণ ব্যাঙ্কে চাকরি পান। কিছুদিন রুরাল ব্যাঙ্কে কাজ করার পর দেবাশিস বিশ্বাস আয়কর বিভাগে উচ্চপদ করনীক হিসাবে নিযুক্ত হন। ইতিমধ্যে তিনি এই দপ্তরের পরীক্ষায় উত্তির্ন হয়ে চার মাস উচ্চপদ করনীক হিসাবে চাকরি করার পর, ১৯৯৪ সালে এপ্রিল মাসে আয়কর ইনস্পেক্টর হিসাবে নিযুক্ত হন। চাকরির দু বছরের মধ্যে তিনি কলকাতা বিশ্ববিদ্যালয়ের এমবিএম (মাস্টার অব বিজনেস ম্যানেজমেন্ট) এবং যাদবপুর বিশ্ববিদ্যালয়-এর এমসিএ (মাস্টার অব কম্পিউটার অ্যাপ্লিকেশন) এই কোর্সে ভর্তি হন। যেহেতু এই কোর্স দুটি হাতে কলমের এবং নিয়মিত ক্লাস করার প্রয়োজন, সে ক্ষেত্রে একই সঙ্গে চাকরি করা অসম্ভব। তাই উচ্চশিক্ষার আদর্শ দেবাশিস বিশ্বাস কে ত্যাগ করতে হয়। বর্তমানে তিনি আয়কর দপ্তরে অ্যসিস্টেন্ট কমিশনার পদে কর্মরত।
ব্যক্তিগত জীবন
দেবাশিস বিশ্বাস ১৯৯৮ সালে ডিসেম্বর মাসে মুক্তি মিত্র র সাথে বিবাহ সূত্রে আবদ্ধ হন। মুক্তিদেবী হায়াদ্রাবাদ-এর মেয়ে। তিনি এয়ার ইন্ডিয়া লিমিটেড এ নেতাজি সুভাষচন্দ্র বসু আন্তর্জাতিক বিমানবন্দর,কলকাতা অফিসার পদে কর্মরত। দেবাশিস বিশ্বাস এবং মুক্তি বিশ্বাসের প্রথম পুত্রসন্তান শান্তনু পৃথিবীতে আসে ২৯শে মে ২০০০ সালে। তার ৩ বছর পর তাদের আরেকটি পুত্রসন্তান দেবাংশু ৯ই জানুয়ারি ২০০৩ সালে জন্ম গ্রহণ করে।
পর্বতারোহনের অভিজ্ঞতা
তিনি ১৯৯২ সালে সিকিমএর জোংরি-গোয়েচা-লা অঞ্চলে ও পরের বছর তিনি উড়িষ্যার পঞ্চলিঙ্গেশবর-এর পাহাড় এবং জঙ্গলে ট্রেক করেন। দেবাশিস বিশ্বাস ১৯৯৪ সালে মাউন্টেনিয়ার্স অ্যাসোসিয়েশন অফ কৃষ্ণনগর (MAK) থেকে বাঁকুড়া জেলার শুশুনিয়া পাহাড়ে বেসিক রক ক্লাইম্বিং কোর্সে যোগদান করেন। এরপর থেকে এই সংস্থার বিভিন্ন কোর্স যেমন সামার ক্যাম্প, অ্যাডভেঞ্চার ক্যাম্প ইত্যাদিতে যোগদান করেন। পরবর্তীকালে লো অল্টিচিউড ট্রেক এবং হাই অল্টিচিউড ট্রেক এও সদস্য হিসাবে যোগদান করতে থাকেন।
পর্বতারোহনের প্রশিক্ষণ
তিনি ১৯৯৭ সালে বেসিক মাউন্টেনিয়ারিং কোর্স করেন নেহেরু ইনস্টিটিউট অব মাউন্টেনিয়ারিং, উত্তরকাশী থেকে এবং 'এ' গ্রেড অর্জন করেন। তিনি ছিলেন নেহেরু ইন্সটিউট অফ মাউন্টেনিয়ারিং, বেসিক মাউন্টেনিয়ারিং কোর্সের ১৪৪তম ব্যাচের শিক্ষার্থী। পরবর্তীকালে তিনি অ্যাডভান্স মাউন্টেনিয়ারিং কোর্স করেন ২০০৬ সালে একই ইন্সটিউট থেকে এবং এই কোর্সেও তিনি 'এ' গ্রেড অর্জন করেন। এছাড়াও তিনি ২০১৩ সালে অটল বিহারী বাজপেয়ী ইনস্টিউট অব মাউন্টেনিয়ারিং অ্যান্ড অ্যালায়েড স্পোর্টস , মানালী থেকে বেসিক স্কি কোর্স করেন এবং সফল ভাবে 'এ' গ্রেড অর্জন করেন।
আসন্ন অভিযানসমূহ
পৃথিবীর চতুর্থ উচ্চতম শৃঙ্গ লোৎসে আরোহণের প্রচেষ্টায় দেবাশিস বিশ্বাস তার একমাত্র সঙ্গী পেম্বা শেরপাকে নিয়ে যাত্রা শুরু করবেন ১৭ই এপ্রিল ২০১৬।
ওমরপুর ইউনিয়ন
ওমরপুর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
প্রশাসনিক কাঠামো
ওমরপুর ইউনিয়ন চরফ্যাশন উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
রিওসুকে ইয়ামানাকা
রিওসুকে ইয়ামানাকা (山中 亮輔, Ryosuke Yamanaka; জন্ম: ২০ এপ্রিল ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকা এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
রিওসুকে ইয়ামানাকা ১৯৯৩ সালের ২০শে এপ্রিল তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইয়ামানাকা জাপান অনূর্ধ্ব-১৯ এবং জাপান অনূর্ধ্ব-২২ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ৩১ ম্যাচে অংশগ্রহণ করেছেন।
২০১৮ সালের ২০শে নভেম্বর তারিখে, ২৫ বছর ও ৭ মাস বয়সে, বাম পায়ে ফুটবল খেলায় পারদর্শী ইয়ামানাকা কিরগিজস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে ইয়ামানাকা সর্বমোট ১ ম্যাচে ১টি গোল করেছেন।
১৯৭১
১৯৭১ সালের ঘটনাপঞ্জী।
জানুয়ারি
thumb|[[ফেব্রুয়ারি ৫: এপোলো ১৪ চাঁদে]]
বিদ্যা বালান গৃহীত পুরস্কার এবং মনোনয়ন তালিকা
বিদ্যা বালান একজন ভারতীয় মডেল ও চলচ্চিত্র অভিনেত্রী। তিনি জাতীয় চলচ্চিত্র পুরস্কার, আন্তর্জাতিক ভারতীয় চলচ্চিত্র একাডেমি পুরস্কার (আইফা পুরস্কার), ফিল্মফেয়ার পুরস্কার, স্ক্রীণ পুরস্কার, জি সিনে পুরস্কার, স্টার গিল্ড পুরস্কার সহ ৫২টি পুরস্কার জিতেছেন।
আনন্দলোক পুরস্কার
আনন্দোলোক পুরস্কার এবিপি গ্রুপ কর্তৃক প্রদত্ত কলকাতা ভিত্তিক একটি মিডিয়া পুরস্কার যা বাংলা ও হিন্দি চলচ্চিত্রের উপর দেওয়া হয়। বিদ্যা বালান দুবার এ পুরস্কার বিজয়ী হন।
এশীয় চলচ্চিত্র পুরস্কার
এশীয় চলচ্চিতের সদস্য হংকং আন্তর্জাতিক চলচ্চিত্র উৎস সোসাইটি প্রতিবছর এশীয় চলচ্চিত্র পুরস্কার প্রদান করে। বিদ্যা একবার মনোনয়ন পেয়েছিলেন।
এশিয়া-প্যাসিফিক চলচ্চিত্র উৎসব
এশিয়া-প্যাসিফিক চলচ্চিত্র উৎসব এশিয়া-প্যাসিফিক অঞ্চলের চলচ্চিত্র সমূহ নিয়ে অনুষ্ঠিত হয়। বিদ্যা একবার এ পুরস্কারের জন্য মনোনীত হয়েছিলেন।
এশিয়া-প্যাসিফিক স্ক্রীণ পুরস্কার
এশিয়া-প্যাসিফিক স্ক্রীণ পুরস্কার প্রতিবছর ব্রিসবন সিটি কাউন্সিল, অস্ট্রেলিয়ায় দেওয়া হয়। বিদ্যা একবার এ পুরস্কারের মনোনয়ন পান।
বিগ স্টার এন্টারটেইনমেন্ট পুরস্কার
বিগ স্টার এন্টারটেইনমেন্ট পুরস্কার রিলায়েন্স ব্রডকাস্ট নেটওয়ার্ক কর্তৃক প্রতিবছর প্রদান করা হয়। বিদ্যা দুবার এ পুরস্কার বিজয়ী হন এবং সাতবার পুরস্কারের জন্য মনোনীত হন।
এফআইসিসিআই কাঠামোর শ্রেষ্ঠত্ব সান্মাননা
এফআইসিসিআই কাঠামোর শ্রেষ্ঠত্ব সান্মাননা প্রতিবছর ফেডারেশন অব ইন্ডিয়ান চেম্বারস অব কমার্স এ্যান্ড ইন্ডাস্ট্রি কর্তৃক প্রদান করা হয়ে থাকে। বিদ্যা তিনবার এ সম্মাননা অর্জন করেন।
ফিল্মফেয়ার পুরস্কার
ফিল্মফেয়ার পুরস্কার দ্যা টাইমস গ্রুপ কর্তৃক ১৯৫৪ সাল থেকে হিন্দি চলচ্চিত্রের জন্য প্রদান করা হয়। বিদ্যা পাচঁবার এ পুরস্কার বিজয়ী হয়েছেন।
আন্তর্জাতিক ভারতীয় চলচ্চিত্র একাডেমি পুরস্কার
উইজক্রাফট ইন্টারন্যাশনাল এন্টারটেইনমেন্ট প্রা: লি: কর্তৃক বলিউডের কলা-কুশলিদের সম্মানে আন্তর্জাতিক ভারতীয় চলচ্চিত্র একাডেমি পুরস্কার বা আইফা পুরস্কার প্রদান করে। বিদ্যা চারবার এ পুরস্কার অজর্ন এবং দশবার পুরস্কারের জন্য মনোনীত হয়।
লায়ন্স গোল্ড পুরস্কার
লায়ন্স ক্লাব অব এসওএল-মুম্বাই কর্তৃক লায়ন্স গোল্ড পুরস্কার দেওয়া হয়। বিদ্যা দুবার এ পুরস্কার বিজয়ী হন।
জাতীয় চলচ্চিত্র পুরস্কার
ভারত সরকারের চলচ্চিত্র অধিদপ্তর কর্তৃক ভারতীয় চলচ্চিত্র শিল্পে অবদানের জন্য জাতীয় চলচ্চিত্র পুরস্কার প্রদান করা হয়। বিদ্যা একবার এ পুরস্কার বিজয়ী হন।
পিপল্‌স চয়েস অ্যাওয়ার্ড ভারত
পিপল’স চয়েজ পুরস্কারের ভাতরীয় সংস্করণ পিপল’স চয়েজ পুরস্কার (ভারত) ভারতীয় চলচ্চিত্র, টেলিভিশন, সঙ্গীত ও ক্রীড়ার উপর প্রদান করা হয়। বিদ্যা একবার এ পুরস্কারের জন্য মনোনীত হন।
প্রযোজক গিল্ড চলচ্চিত্র পুরস্কার
প্রযোজক গিল্ড চলচ্চিত্র পুরস্কার (পূর্বে অপ্সারা চলচ্চিত্র ও টেলিভিশন প্রযোজক গিল্ড পুরস্কার নামে পরিচিত ছিল) প্রতিবছর প্রদান করা হয়ে থাকে। বিদ্যা পাচঁবার এ পুরস্কার বিজয়ী হন।
স্ক্রীণ পুরস্কার
ইন্ডিয়ান এক্সপ্রেস লিমিটেড কর্তৃক স্ক্রীণ পুরস্কার হিন্দি ও মারাঠি চলচ্চিত্রের উপর প্রদান করা হয়। বিদ্যা পাচঁবার এ পুরস্কার বিজযী ও মনোনীত হন।
স্টারডাস্ট পুরস্কার
স্টারডাস্ট পুরস্কার প্রতিবছর মেঘনা পাবলিশিং কোম্পানি লি: কর্তৃক প্রদান করা হয়। বিদ্যা পাচঁবার এ পুরস্কার জয়লাভ করে এবং তেরবার মনোনীত হন।
মুহাম্মদ ইয়ার শাহ
মুহাম্মদ ইয়ার শাহ নকভি নাজাফি (জন্ম: ১৯১৩; আলীপুর, পাঞ্জাব) ছিলেন একজন পাকিস্তানি ইসনা আশারিয়া শিয়া মুজতাহিদ এবং পণ্ডিত।
বিদ্যা বালান গৃহীত পুরস্কার এবং মনোনয়ন তালিকা
জি সিনে পুরস্কার
জি সিনে পুরস্কার প্রতিবছর জি এন্টারটেইনম্যান্ট এন্টারপ্রাইজ কর্তৃক প্রদান করা হয়ে থাকে বিদ্যা এ পুরস্কার ৫বার বিজয়ী হন এবং ৩ বার মনোনীত হন।
মুহাম্মদ ইয়ার শাহ
জীবনী
তিনি ১৯৩২ সালে মাধ্যমিক শিক্ষা সম্পন্ন করেন। মাধ্যমিক শিক্ষা শেষ করার পর তিনি ধর্মীয় শিক্ষালাভের সিদ্ধান্ত নেন।
ধর্মীয় অধ্যয়নের জন্য তিনি আল্লামা সৈয়দ মুহাম্মদ বাকির হিন্দি নিকট অধ্যয়ন করতে খালিওয়ালে যান। পরে তিনি উচ্চশিক্ষার জন্য নাজাফ ভ্রমণ করেন। শিক্ষা শেষ করে এবং তার শিক্ষকগণের কাছ থেকে ইজাজা-ই-ইজতিহাদ পাওয়ার পর তিনি পাকিস্তানে ফিরে আসেন। তিনি জালালপুরে থাকতেন এবং তারপর তার আলীপুর শহরে ফিরে আসেন এবং একটি মাদরাসা (ধর্মীয় অধ্যয়নের স্থান) প্রতিষ্ঠা করেন, যা জামিয়া ইলমিয়া দারুল হুদা মুহাম্মদিয়া নামে পরিচিত ছিল। তিনি ১৯৯০ সালের ২০ ডিসেম্বর লাহোরে মারা যান, কিন্তু তাকে আলীপুরে সমাধিস্থ করা হয়।
রাসায়নিক বিক্রিয়া
রাসায়নিক বিক্রিয়া হলো এমন একটি প্রক্রিয়া যার মাধ্যমে এক বা একাধিক পদার্থ একত্রিত হয়ে সম্পূর্ণ ভিন্নধর্মী নতুন পদার্থে রূপান্তরিত হয়। রাসায়নিক বিক্রিয়ায় অংশগ্রহণকারী পদার্থগুলোকে বিকারক বা বিক্রিয়ক পদার্থ বলা হয়। অপরদিকে রাসায়নিক বিক্রিয়ার ফলে নতুন ধর্মবিশিষ্ট যেসব পদার্থ উৎপন্ন হয়, তাদের বিক্রিয়াজাত পদার্থ বা উৎপাদ বলা হয়। রাসায়নিক বিক্রিয়া বিকারক পদার্থগুলোর মধ্যে ইলেকট্রনের আদান-প্রদান বা ভাগাভাগির ফলে হয়ে থাকে। পদার্থের নিউক্লিয়াসের পরিবর্তন হলে তাকে সাধারণত রাসায়নিক বিক্রিয়া হিসেবে গণ্য করা হয় না।
প্রকারভেদ
রাসায়নিক বিক্রিয়া মূলত চার ধরনের; এগুলি হলোঃ এ ছাড়াও কিছু শ্রেণিভেদ আছে। যেমন, ইলেক্ট্রন স্থানান্তরের ভিত্তিতে রাসায়নিক বিক্রিয়া দুই প্রকার। যথা: (ক) রেডক্স,(Redox) এবং (খ) নন-রেডক্স,(Non-redox)।
তাপ বিনিময়ের বিবেচনায়ও রাসায়নিক বিক্রিয়া দুই প্রকার যথা: (ক) তাপ উৎপাদী (তাপমোচী) বিক্রিয়া (Exothermic Reaction) এবং (খ) তাপহারী (তাপগ্রাহী) বিক্রিয়া (Endothermic Reaction)।
আরও কিছু বিক্রিয়া আছে যা বর্ণিত শ্রেণিবিভাগের অন্তর্ভুক্ত নয়। যেমন: (ক) আর্দ্রবিশ্লেষণ (Hydrolysis), (খ) জলযোজন (Hydration), (গ) সমাণুকরণ বিক্রিয়া (Isomerisatio) ইত্যাদি।
সংযোজন বিক্রিয়া
যে রাসায়নিক বিক্রিয়ায় একের অধিক পদার্থ একত্রিত হয়ে সম্পূর্ণ ভিন্নধর্মী নতুন রাসায়নিক পদার্থ তৈরি করে তখন তাকে সংযোজন বিক্রিয়া বলে। যেমনঃ C2+2O2=2CO2
এছাড়াও রয়েছে সংশ্লেষণ বিক্রিয়া। সংশ্লেষণ বিক্রিয়াও এক ধরনের সংযোজন বিক্রিয়া। সংযোজন বিক্রিয়ায় যদি দুটি মৌল (যৌগ নয়) যুক্ত হয়ে ভিন্ন ধর্মীয় যৌগ উৎপন্ন হয়। কার্বন + হাইড্রোজেন = মিথেন
বিয়োজন বিক্রিয়া
কোন যৌগকে ভেঙে একাধিক যৌগ বা মৌলে পরিণত হওয়ার প্রক্রিয়াকে বিয়োজন বিক্রিয়া বলে।
প্রতিস্থাপন বিক্রিয়া :
কোনো অধিক সক্রিয় মৌল বা যৌগমুলক অপর কোনো কম সক্রিয় মৌলে বা যৌগমুলক কে প্রতিস্থাপন করে নতুন যৌগ উৎপন্ন করার প্রক্রিয়াকে প্রতিস্থাপন বিক্রিয়া বলে যেমন; জিংক বেশি সক্রিয় ধাতু H থেকে, তা Zn, H কে সরিয়ে তার জায়গা দখল করে নিতে পারে, নিচে বিক্রিয়াটি দেওয়া হল।
এখানে জারণ ও বিজারণ যুগপৎ ঘটেছে।
দহন বিক্রিয়া
কোনো মৌল বা যৌগ বিক্রিয়া করে যদি তাপ উৎপন্ন করে তাহলে সেই বিক্রিয়া কে দহন বিক্রিয়া বলে। এতে তাপ ও শক্তি উৎপন্ন হয় ।H₂+O₂=H₂O
তাপহারী বিক্রিয়া
যে বিক্রিয়ায় তাপের শোষণ হয় তাকে তাপহারী বিক্রিয়া বলে।এই বিক্রিয়ার সক্রিয়ন শক্তির মান বেশি তাই এই বিক্রিয়ার বাহির থেকে তাপ সরবরাহ করতে হয়।
2KClO₃ = 2KCl + 3O₂ - তাপ
এই বিক্রিয়াটি তাপহারী বিক্রিয়া।
তাপোৎপাদি বিক্রিয়া
যে বিক্রিয়ায় তাপ উৎপন্ন হয় তাকে তাপোৎপাদি বিক্রিয়া বলে। যেমন, CaCO3 = CaO +CO2
বিক্রিয়ক অণুতে বন্ধন ভাঙ্গনে শোষিত শক্তি < উৎপাদের অনুতে বন্ধন গঠনে বিমুক্ত শক্তি
প্রশমন বিক্রিয়া
যে রাসায়নিক বিক্রিয়ার অম্ল ও ক্ষার যুক্ত হয়ে লবণ ও জল উৎপন্ন করে তাকে প্রশমন বিক্রিয়া বলে। এই বিক্রিয়াকে অম্ল-ক্ষার বিক্রিয়াও বলে। প্রশমন বিক্রিয়া সর্বদাই তাপ উৎপন্ন করে অর্থাৎ প্রশমন বিক্রিয়া তাপ উৎপাদী বিক্রিয়া। অম্ল ও ক্ষার উভয়ই তীব্র হলে এই তাপের মান ΔH = -57.34 Kj।
ইয়ান ব্রুস (মল্লক্রীড়াবিদ)
ইয়ান ব্রুস (জন্ম ২৫ জানুয়ারী ১৯৩৫) একজন অস্ট্রেলীয় প্রাক্তন দীর্ঘ লম্ফবিদ যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
পিস টিভি আলবেনীয়
পিস টিভি আলবেনীয় (Peace TV Shqip) হল আলবেনিয়ার প্রথম টিভি চ্যানেল যেটি ইসলামের বিধেয় ও ব্যাখ্যা বিশ্লেষণের জন্য স্বতন্ত্রভাবে নিবেদিত হয়েছে। চ্যানেলটি প্রিস্টিনা (কসভো) থেকে বিখ্যাত ইসলামি চ্যানেল পিস টিভির পূর্ণ অনুমতিস্বাপেক্ষে একই নামানুসারে সম্প্রচারিত হচ্ছে। পিস টিভি আলবেনীয় স্যাটেলাইট ও ইন্টারনেট উভয় মাধ্যমে প্রতিদিন ১২ ঘণ্টাব্যাপী সম্প্রচারিত হয়।
টেইলর সুইফট
টেইলর অ্যালিসন সুইফট (Taylor Alison Swift) (জন্ম: ১৩ ডিসেম্বর, ১৯৮৯) একজন গ্র্যামি এ্যাওয়ার্ড বিজয়ী মার্কিন কান্ট্রি সঙ্গীত শিল্পী, গায়ক-গীতিকার, রেকর্ড প্রযোজক, এবং অভিনেত্রী। ২০০৬ সালে টেইলর সুইফট তার প্রথম গান “টিম ম্যাকগ্র” প্রকাশ করে, এরপর প্রকাশিত হয় তার প্রথম একক অ্যালবাম টেইলর সুইফট যা রেকর্ডিং ইন্ডাস্ট্রি অ্যাসোসিয়েশন অফ আমেরিকা কর্তৃক প্লাটিনাম প্রত্যায়ন পায়। ২০০৮ এর নভেম্বরে টেইলর সুইফট তার দ্বিতীয় অ্যালবাম ফিয়ারলেস প্রকাশ করে। ২০০৮ এর শেষে ফিয়ারলেস ও টেইলর সুইফট এর বিক্রয়ের পরিমাণ দাঁড়ায় যথাক্রমে ২.১ এবং ১.৫ মিলিয়ন। ফিয়ারলেস অ্যালবামটি বিলবোর্ড ২০০ চার্টে ১১ সপ্তাহ ধরে (ধারাবাহিকভাবে নয়) শীর্ষস্থান দখল করেছিল, যা কোন অ্যালবাম ২০০০ সালের পর পারেনি। আমেরিকার ফোর্বস ম্যাগাজিনের র‌্যাঙ্কিং-এ সুইফটের অবস্থান ছিল ৬৯তম শক্তিমান তারকা যার আয়ের পরিমাণ ১৮ মিলিয়ন মার্কিন ডলার। ২০০৯ সালে বিলবোর্ড সুইফটকে বর্ষসেরা শিল্পীর খেতাব প্রদান করে। ফিয়ারলেস ২০১০ সালের বর্ষসেরা অ্যালবাম হিসেবে গ্র্যামি পুরস্কার অর্জন করে।
সৌদি সুন্দ্রা ভারতী
সৌদি সুন্দ্রা ভারতী একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি অরুপপুকোটাই আসন থেকে ১৯৬৭ সালের নির্বাচনে স্বতন্ত্র প্রার্থী হিসাবে এবং ১৯৭১ সালের নির্বাচনে ফরওয়ার্ড ব্লক প্রার্থী হয়ে তামিলনাড়ু বিধানসভায় নির্বাচিত হয়েছিলেন।
টেইলর সুইফট
২০০৮ সালে মুক্তিপ্রাপ্ত অ্যালবামগুলো সবমিলিয়ে প্রায় ৪০ লক্ষ কপি বিক্রি হয়, যা তাকে নিলসেন সাউন্ডস্ক্যানের জরিপ অনুসারে সে বছরে সবচেয়ে বেশি বিক্রিপ্রাপ্ত মার্কিন সঙ্গীতশিল্পীর মর্যাদা দেয়।
করণপুরাতো রেলওয়ে স্টেশন
করণপুরতো রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের ঝাড়খন্ড রাজ্যের সাহেবগঞ্জ জেলার করণপুরাতোতে অবস্থিত।
মাজদা
মাজদা মটর কর্পোরেশন (マツダ株式会社), মাজদা নামে পরিচিত জাপানি গাড়ি নির্মাতা প্রতিষ্ঠান। এই কোম্পানিটি জাপানের হিরোশিমার ফুচো শহরে অবস্থিত।
টেইলর সুইফট
২০১২ সালে টেইলর সুইফট প্রকাশ করে তার চতুর্থ অ্যালবাম, রেড। তার পঞ্চম অ্যালবাম ১৯৮৯ ২৭ই নভেম্বর ২০১৪ প্রকাশিত হয়।
সৌদি সুন্দ্রা ভারতী
তথ্যসূত্র
Sowdi Sundara Bharathi
মাজদা
২০০৭ সালে মাজদা ১.৩ মিলিয়ন গাড়ি বৈশ্বিক ভাবে বিক্রির জন্য তৈরি করে। ২০১১ সালের গিসেবে মাজদা সারা বিশ্বের মধ্যে ৫ম শীর্ষ গাড়ি নির্মাতা প্রতিষ্ঠান হিসেবে স্বীকৃতি পায়।
টেইলর সুইফট
প্রাথমিক জীবন
টেইলর সুইফটের জন্ম মার্কিন যুক্তরাষ্ট্রের পেনসিলভানিয়া অঙ্গরাজ্যে। তার বাবার নাম স্কট সুইফট, যে পেশায় একজন শেয়ার ব্যবসায়ী। সুইফটের মার নাম অ্যান্ড্রি। সুইফটের একটি ছোট ভাই আছে, নাম অস্টিন। সুইফট যখন চতুর্থ শ্রেণীতে পড়ত, তখন সে একবার জাতীয় পর্যায়ে কবিতা আবৃতিতে পুরস্কার অর্জন করে। সে যে কবিতাটা আবৃতি করেছিল তা ছিল তিন পৃষ্ঠার এবং এর শিরোনাম ছিল “মনস্‌টার ইন মাই ক্লোসেট”।
মাজদা
নামকরণ
মাজদার ওয়েবসাইট থেকে জানা যায়, মাজদা নামটি আহুরা মাজদা নামের ঈশ্বরের নাম থেকে নেয়া। আহুরা মাজদাকে আলো, বুদ্ধিমত্তা ও জ্ঞানের প্রভু হিসেকে পশ্চিম এশীয় ও পার্সিয়া অঞ্চলে উপাসনা করা হয়।আহুরা মাজদা(Persian : اهورا مزدا-Sanskrit: असुर मेधा (Asura-Medhā)), জোরোস্ট্রারিয়ানিসম ধর্মের ঈশ্বর। কোম্পানির ওয়েবসাইটে তথ্যপ্রকাশ করা হয়েছে, প্রতিষ্ঠানটির প্রতিষ্ঠাতায় জুজিরো মাৎসুদার নামেই এই কোম্পানির নামকরণ।
টেইলর সুইফট
প্রাথমিক জীবন
টেইলর সুইফট এনবিসির স্থানীয় স্যাটারডে নাইট লাইভের একজন সদস্য ছিল। সে এ ব্যাপারে ছোটদের কমেডি গ্রুপ থিয়েটার কিডস্‌ লাইভ দ্বারা অনুপ্রাণিত হয়। এসময় তার হাস্যরসাত্মক চরিত্রাভিনেত্রীর প্রতিভা প্রস্ফুটিত হয়। কারাওকেতে সুইফটের কৃতিত্ব দেখে গ্রুপের প্রতিষ্ঠাতা ক্রিক ক্রেমার তার মাকে কান্ট্রি সঙ্গীতের সুইফটকে উপর শিক্ষা দেওয়ার পরামর্শ দেয়। এসময় ক্রেমার এক স্থানীয় দোকানে ছোটদের কারাওকে দিয়ে কান্ট্রি সঙ্গীতের আসরের আওয়োজন করে। প্রতি সপ্তাহের শেষ দিন রাত্রিতে এই আওয়োজন হত। এখানে সুইফট অসাধারণ নৈপুন্য প্রদর্শন করে। এরপর সুইফট প্রায়ই স্থানীয় বিভিন্ন অনুষ্ঠান ও সঙ্গীতের আসরে কান্ট্রি সঙীত গাইত। তার প্রথম উল্লেখযোগ্য সঙ্গীতানুষ্ঠান ছিল একটি মেলাতে যেখানে স্থানীয় শিল্পী প্যাট গ্যারেট গান করে।
প্রারম্ভিক কর্ম
কানাডীয় কান্ট্রি সঙ্গীতশিল্পী শানায়া টোয়েইন টেইলর সুইফটকে সবচেয়ে বেশি প্রভাবিত করে। এছাড়া সুইফট লিয়েন রাইমস, টিনা টারনার, ডলি পার্টন-এর গানও সুইফটকে প্রভাবিত করে। তার দাদি ছিল পেশাদার অপেরা শিল্পী। টেইলরের আগ্রহ ক্রমাগত কান্ট্রি সঙ্গীটের দিকে ঝুকে পড়ে এবং খ্যাতিমান কান্ট্রি সঙ্গীতশিল্পী প্যাটসি ক্লাইনের বিশেষ ভক্ত ছিল সে।
১১ বছর বয়সে সুইফট তার কারাওকে দিয়ে গাওয়া সঙ্গীত বিতরণের মাধ্যমে কোন রেকর্ড কোম্পানির সাথে চুক্তির আশায় প্রথম নাশভিলে যায়। শহরের প্রায় প্রতিটি কোম্পানিতেই সে তার গাওয়া গান জমা দেয় এবং সবাই তাকে ফিরিয়ে দেয়। পেনসিলভানিয়াতে ফেরার পর সুইফটকে ইউ.এস. ওপেন টেনিস ট্যুরনামেন্টে গান গাওয়ার জন্য বলা হয়। এ অনুষ্ঠানে সুইফট জাতীয় সঙ্গীত পরিবেশন করে যা মানুষের ব্যাপক দৃষ্টি আকর্ষণ করে। ১২ বছর বয়সে সুইফট ১২ স্ট্রিং-এর গিটারে গান গাওয়া আরম্ভ করে এবং তার গান লেখাও অব্যাহত রাখে। সে নিয়মিত নাশভিলে যেত এবং স্থানীয় গীতিকারদের সাথে গান লিখত। সে যখন ১৪ তে পা দিল, তখন তার পরিবার নাশিভিলের উপশহর এলাকায় বসবাসের সিদ্ধান্ত নিল।
এরপর সুইফট নাশভিলের গীতিকারদের সম্মেলন স্থান, ব্লুবার্ড ক্যাফেতে সাথে গান লেখা আরম্ভ করলো। এখানে সুইফট স্কট বার্কেটের দৃষ্টি আকর্ষণ করতে সক্ষম হন। স্কট সুইফটকে তার সদ্য প্রতিষ্ঠিত রেকর্ড কোম্পানি বিগ মেশিন রেকর্ডের সাথে চুক্তি সম্পন্ন করেন। ১৪ বছর বয়সে টেইলর সুইফটকে সনি মিউজিক পাবলিশিং গ্রুপ ভাড়া করে, সুইফটই সবচেয়ে কম বয়েসী যিনি এই সুযোগ পান।
২০০৬-২০০৮: টেইলর সুইফট
thumb|২০০৬ সালে একটি ক্যাফেতে টেইলর সুইফট গান পরিবেশন করছেন। টেইলর সুইফট তার প্রথম গান “টিম ম্যাকগ্রো” প্রকাশ করেন ২০০৬ সালে যা বিলবোর্ডের হট কান্ট্রি সং চার্টে ষষ্ঠ স্থান লাভ করে। তার নিজের নামে একক অ্যালবাম টেইলর সুইফট প্রকাশিত হয় ২০০৬ এর ২৪ অক্টোবর। সুইফট এই অ্যালবামের বেশিরভাগ গান নিজে রচনা করেছিলেন, কিছু গান আবার আংশিক রচনা করেছিলেন। অ্যালবামটি বিলবোর্ড ২০০ চার্টে ১৯ তম স্থান লাভ করে এবং প্রকাশের প্রথম সপ্তাহেই এটি ৩৯০০০ কপি বিক্রি হয়। পরবর্তিতে অ্যালবামটি বিলবোর্ড টপ কান্ট্রি অ্যালবাম চার্টে শীর্ষস্থান দখল করে এবং বিলবোর্ড ২০০ চার্টে পঞ্চম স্থান লাভ করে। টপ কান্ট্রি অ্যালবাম চার্টে এটি আট সপ্তাহ ধরে অপরিবর্তিতভাবে শীর্ষস্থান ধরে রেখেছিল এবং ৯১ সপ্তাহের মধ্যে ২৪ সপ্তাহ অধারাবাহিকভাবে শীর্ষস্থান ধরে রেখেছিল। এই দশকে কেবল ডিক্সি চিক্স এবং কেরি আন্ডারউড ২০ বা ততোধিক সপ্তাহের বেশি শীর্ষস্থান ধরে রেখেছিল। ২০০৮ সালের নভেম্বর নাগাদ, বিশ্বব্যাপী অ্যালবামটি ৩ মিলিয়নের বেশি বিক্রি হয় এবং অ্যালবামের একক সঙ্গীত ৭.৫ মিলিয়নেরও অধিকবার ইন্টারনেটে ডাউনলোদ করা হয়।
মাইস্পেসে টেইলর সুইফটের গান ২০০ মিলিয়নেরও অধিক শোনা হয়েছে। বর্তমানে সে মাইস্পেসের সকল শাখার সঙ্গীতের মধ্যে শীর্ষস্থান অধিকারকারী শিল্পী। ২০০৮ সালে মাইস্পেসে সুইফটকে অন্যান্য শিল্পীর চেয়ে বেশি খোঁজা হয়েছে। “টিম ম্যাকগ্রো” এর মিউজিক ভিডিও নাশভিলের কান্ট্রি সঙ্গীট ভিত্তিক কেবল টেলিভিশন নেটওয়ার্ক গ্রেট অ্যামেরিকান কান্ট্রি-তে ভক্তদের নির্বাচনে সুইফট ধারাবাহিক ৩০ সপ্তাহ শীর্ষস্থান দখল করেছিল এবং তা সিএমটি টেলিভিশনের ভিডিও চার্টে প্রথম স্থান লাভ করেছিল। সিএমটি মিউজিক এ্যাওয়ার্ডে এই ভিডিওর জন্য সুইফট “ব্রেকথ্রু ভিডিও” এ্যাওয়ার্ড লাভ করেন। তারকা হিসেবে টেইলর সুইফটকে নিয়ে গ্রেট অ্যামেরিকান কান্ট্রিতে একটি প্রামাণ্য চিত্র্ প্রচার করা হয়। ২০০৭ এর মে মাসে এই গানটি অ্যাকাডেমি অফ কান্ট্রি মিউজিক এ্যাওয়ার্ডে পরিবেশন করেন এবং সাথে তিনি তার নিজের পরিচয়ও শ্রোতাদের কাছে ব্যক্ত করেন। ২০০৭ এ কান্ট্রি সঙ্গীতের কনসার্টে সুইফট প্রথমবার সঙ্গীত পরিবেশন করেন।
২০০৭ এর অগাস্টে সুইফট “অ্যামেরিকা গট ট্যালেন্ট” এর শেষ পর্বে সঙ্গীত পরিবেশন করেন। টেইলর সুইফট অ্যালবামের দ্বিতীয় গান “টিয়ারড্রপ্স অন মাই গিটার” ২০০৭ এর ২৪ ফেব্রুয়ারি প্রকাশিত হয়। গানটি মূলত বিলবোর্ড চার্টে ২০০৭ এর মধ্যের দিকে ভাল অবস্থানে উঠে আসে। বিলবোর্ডের হট কান্ট্রি সংস চার্টে ২ নম্বর এবং বিলবোর্ড হট ১০০ চার্টে ৩৩ নম্বর অবস্থান লাভ করে। গানটির একটি পপ-রিমিক্স ভার্সন ২০০৭ এর শেষের দিকে প্রকাশিত হয়, এটি বিলবোর্ড হট ১০০ তালিকায় ১৩ এবং পপ গানের তালিকায় প্রথম অবস্থান লাভ করে। সুইফটের গান লেখার দক্ষতার জন্যে তাকে ২০০৭ সালের বর্ষসেরা সঙ্গীত-লেখকের পুরস্কার দেওয়া হয়। সুইফটই সবচেয়ে কম বয়েসী শিল্পী যে এই পুরস্কার লাভ করেন।
২০০৭ এর ৭ নভেম্বর সুইফট সিএমএ হরিযন এ্যাওয়ার্ড লাভ করেন। এই পুরস্কার বিতরণী অনুষ্ঠানে তিনি “আওয়ার সং” গানটি পরিবেশন করেন। এই গানটি ২০০৭ এর ২২শে ডিসেম্বরে তালিকায় প্রথম স্থান লাভ করে। ১৯৯৮ সালের জানুয়ারির পর এটিই সুইফটের তালিকায় অবস্থানের ভিত্তিতে সবচেয়ে সফল সঙ্গীত। গানটি ছয় সপ্তাহ কান্ট্রি সঙ্গীতের তালিকায় প্রথম অবস্থানে ছিল। এছাড়া বিলবোর্ড হট ১০০ তালিকায় এটি ১৬তম অবস্থানে ছিল। সুইফট তার প্রথম পরিবর্ধিত অ্যালবাম সাউন্ড অফ দ্য সিজন: দ্য টেইলর সুইফট হলিডে কালেকশন প্রকাশ করেন ২০০৭ এর ১৬ই অক্টোবর। এটি অবশ্য তার প্রথম প্রকাশিত অ্যালবামের মত সফল হয়নি। তাওবে এই অ্যালবামের কেবল একটি গান “লাস্ট ক্রিস্টমাস” জনপ্রিয় হয়; অ্যালবামটিতে সুইফটের নিজের লেখা গানগুলো স্থান পেয়েছে। ২০০৮ সালের গ্র্যামি পুরস্কারের সফল নতুন শিল্পী বিভাগের জন্য মনোনীত হয়। কিন্তু ঐবার তিনি এ পুরস্কারটি অর্জন করতে পারেননি। তার প্রথম অ্যালবামের চতুর্থ গান “পিকচার টু বার্ন” ২০০৮ এর প্রথমদিকে প্রকাশিত হয় এবং বিলবোর্ড কান্ট্রি সঙ্গীত তালিকায় ২০০৮ এর বসন্তে ৩ নম্বর অবস্থানে উঠে আসে।
২০০৮ এর ১৯শে মে বিগ মেশিন রেকর্ডস টেইলর সুইফটের একটি নতুন গান “শুড আই হ্যাভ সেইড নো” প্রকাশের ঘোষণা দেয়। গানটি সুইফটের প্রথম অ্যালবামের পঞ্চম এবং শেষ গান। সুইফট গানটি ৪৩তম অ্যানুয়াল অ্যাকাডেমি অফ কান্ট্রি মিউজিক অ্যাওয়ার্ডস-এ পরিবেশন করেন। পরিবেশনের সময় তার পরনে ছিল শার্ট এবং জিন্সের প্যান্ট, কিন্তু অল্প সময় পরেই সে তার জামা খুলে ফেলে এবং দেখা যায় যে তার পরনে কাল পোশাক। গানের শেষ মুহূর্তে সুইফট মঞ্চের পিছনে জলপ্রপাতের নিকটবর্তি হন, তিনি চেয়েছিলেন পোশাকের পরিবর্তনের সঙ্গে সঙ্গে গান পরিবেশন করতে। দশ বছর বয়স হতে তিনি এ উপায়ে গান পরিবেশন করতে চেয়েছিলেন।
“শুড আই হ্যাভ সেইড নো” ছিল টেইলর সুইফটের অপর একটি সফল গান যা ২০০৮ এর ২৩শে আগস্ট বিলবোর্ড তালিকায় প্রথম স্থান লাভ করে। ২০০৮ এর জুনে অনুষ্ঠিত নাশিভিলের সিএমএ মিউজিক ফেস্টিভ্যাল-এ সুইফট একটানা আট ঘণ্টা ভক্তদের অটোগ্রাফ দিয়েছিলেন। ১৯৯৬ সালে জনপ্রিয় কান্ট্রি সঙ্গীতশিল্পী গার্থ ব্রুকসের একটানা ২৩ ঘণ্টা অটোগ্রাফ স্বাক্ষরের পরে এটিই সবচেয়ে দীর্ঘ সময়ব্যাপী অটোগ্রাফ দেয়ার ঘটনা। ২০০৮ এর গ্রীষ্মে সুইফট তার পরবর্তি পরিবর্ধিত অ্যালবাম বিউটিফুল আইস প্রকাশ করেন, এটি কেবল ওয়ালমার্টে বিক্রিয় হয়েছিল। এটি প্রকাশিত হোয়ার প্রথম সপ্তাহেই ৪৫০০০ কপি বিক্রয় হয়ে যায়। অ্যালবামটি বিলবোর্ডের টপ কান্ট্রি অ্যালবামের তালিকার শীর্ষে এবং বিলবোর্ড ২০০ তালিকার নবম অবস্থানে উঠে আসে।এসময় তার প্রথম প্রকাশিত অ্যালবাম তালিকার দুই নম্বর অবস্থানে ছিল। অর্থাৎ তালিকার শীর্ষ দুই অবস্থানই ছিল সুইফটের দখলে, ১৯৯৮ সালে লিন রাইমসের পর সুইফটই প্রথম শিল্পী যিনি তা অর্জন করতে সক্ষম হন। সুইফট সাধারণত অ্যাকুয়িস্টিক গিটার বাজায়।
স্টুডিও অ্যালবাম
• মিডনাইটস (২০২২)
পাঙ্গানুর গরু
বর্ণনা
জাতটির উৎস স্থান পাঙ্গানুর এর নাম অনুসারে এর নামকরণ করা হয়েছে। এলাকাটি ভারতের দাক্ষিনাত্যের চিতর জেলায় অবস্থিত। পশুগুলো সাদা এবং ধূসর রং এর হয়ে থাকে। এদরে কপাল খুব চওড়া ও শিংখুব ছোট আকৃতির হয়। গড় উচ্চতা ৭০ তেকে ৯০ সেঃমিঃ আর ওজন ১১৫ পাউন্ডের মতো হয়ে থাকে। পাঙ্গানুর গাভী দৈনিক গড়ে ৩ তেকে ৫ কেজি দুধ দেয়। এ জাতের গরু অত্যন্ত কষ্ট সহিষ্ণু। অত্যন্ত খড়ার মধ্যে এরা বাঁচতে পারে।
প্রায় বিলুপ্ত
পাঙ্গানুর গরুর জাতটি প্রায় বিলুপ্তির পথে। সর্ব সাকুল্যে ৬০ টি গরু বর্তমানে জীবিত আছে।
জোসেফ পোলচিনস্কি
জোসেফ পোলচিনস্কি (১৬ মে, ১৯৫৪ - ২ ফেব্রুয়ারি, ২০১৮) ছিলেন একজন মার্কিন তাত্ত্বিক পদার্থবিজ্ঞানী।
জীবনী
পোলচিনস্কি ১৯৫৪ সালের ১৬ মে নিউ ইয়র্কের হোয়াইট প্লেইনসে জন্মগ্রহণ করেন। তিনি ১৯৭৫ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। তিনি ১৯৮০ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। তিনি ১৯৮০ থেকে ১৯৮২ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরী এ এবং ১৯৮২ থেকে ১৯৮৪ সাল পর্যন্ত হার্ভার্ড বিশ্ববিদ্যালয় এ রিসার্চ অ্যাসোসিয়েট হিসেবে কাজ করেন। তিনি ১৯৮৪ সালে ইউনিভার্সিটি অব টেক্সাস অ্যাট অস্টিন এ পদার্থবিজ্ঞানের সহকারী অধ্যাপক হিসেবে যোগদান করেন। তিনি ১৯৮৭ সালে সহযোগী অধ্যাপক এবং ১৯৯০ সালে অধ্যাপক পদে উন্নীত হন। তিনি ১৯৯২ সাল থেকে ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞানের অধ্যাপক হিসেবে কর্মরত। তিনি ১৯৯৭ সালে আমেরিকান ফিজিক্যাল সোসাইটির ফেলো, ২০০২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো এবং ২০০৫ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন।
কুহালং ইউনিয়ন
কুহালং বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
আয়তন
কুহালং ইউনিয়নের আয়তন ২০,৭৪৫ একর (৮৩.৯৫ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কুহালং ইউনিয়নের মোট জনসংখ্যা ১১,০৭৫ জন। এর মধ্যে পুরুষ ৫,৬৯৬ জন এবং মহিলা ৫,৩৭৯ জন। মোট পরিবার ২,৫৯৪টি।
অবস্থান ও সীমানা
বান্দরবান সদর উপজেলার উত্তরাংশে কুহালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে ও পূর্বে রাজবিলা ইউনিয়ন, দক্ষিণে বান্দরবান পৌরসভা এবং পশ্চিমে চট্টগ্রাম জেলার চন্দনাইশ উপজেলার ধোপাছড়ি ইউনিয়ন ও রাঙ্গুনিয়া উপজেলার পদুয়া ইউনিয়ন অবস্থিত।
হ্যাজাক
পরিচয় ও গঠন
দেখতে হ্যাজাক বাতি হারিকেনের মতোই। তবে আকারে বেশ বড়। আর প্রযুক্তিও ভিন্ন। জ্বলে পাম্প করে চালানো কেরোসিনের কুকারের মতো একই প্রযুক্তিতে। চুলার বার্নারের বদলে এতে আছে ঝুলন্ত একটা সলতে। যেটা দেখতে ১০০ ওয়াটের সাদা টাংস্টেন বাল্বের মতো। অ্যাজবেস্টরে তৈরি। এটা পুড়ে ছাই হয়ে যায় না। পাম্প করা তেল একটা নলের ভেতর দিয়ে গিয়ে স্প্রে করে ভিজিয়ে দেয় সলতেটা। এটা জ্বলতে থাকে চেম্বারে যতক্ষণ তেল আর হাওয়ার চাপ থাকে ততক্ষণ। তেলের চেম্বারের চারদিকে থাকে চারটি বোতাম। একটি পাম্পার। একটি অ্যাকশন রড। একটা হাওয়ার চাবি। আর একটি অটো লাইটার বা ম্যাচ। অ্যাকশন রডের কাজ হচ্ছে তেল বের হওয়ার মুখটা পরিষ্কার রাখা। হাওয়ার চাবি দিয়ে পাম্পারে পাম্প করা বাতাসের চাপ কমানো-বাড়ানো হয়। অটো ম্যাচ করে দিয়াশলাইয়ের কাজ। একবার হাওয়া দিলে জ্বলতে থাকে বেশ কয়েক ঘণ্টা।
কুহালং ইউনিয়ন
ইতিহাস
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩২৫ নং কোলাক্ষ্যং, ৩১৮ নং কুহালং এবং ৩২৪নং চেমী মৌজা নিয়ে কুহালং ইউনিয়ন পরিষদ গঠন করা হয়।
হ্যাজাক
আবিষ্কার
জার্মানের ম্যাক্স গ্রেটেজ ১৯১০ সালে পেট্রোম্যাক্স ল্যাম্প বা হ্যাজাক বাতি আবিষ্কার করেন।
কুহালং ইউনিয়ন
প্রশাসনিক কাঠামো
কুহালং ইউনিয়ন বান্দরবান সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
হ্যাজাক
জ্বালানি
কেরোসিন ও ডিজেল।
ব্যবহার
গ্রামের বিভিন্ন সামাজিক অনুষ্ঠান, যাত্রা, সার্কাস, পালাগান, হাট-বাজার, মেলাতে এই বাতির ব্যবহার হতো। এই বাতির আলোর প্রখারতা তীব্র। বলা হয় ৪০০ ওয়াটের সাধারণ বৈদ্যুতিক বাতির সমপরিমাণ আলো দিতে সক্ষম এই বাতি।
কুহালং ইউনিয়ন
যোগাযোগ ব্যবস্থা
কুহালং ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।
হ্যাজাক
হ্যাজাকের এ-কাল
নিয়মিত ব্যবহার না থাকলেও একবারেই বিলীন হয়ে যায়নি হ্যাজাক। এখনো প্রত্যন্ত অঞ্চলের কেউ কেউ মুরগি আর মাছের খামারে হ্যাজাক বাতি ব্যবহার করে, বিশেষ করে একদিনের বাচ্চা যখন শেডে তোলা হয়, তখন তাদের ৪০ ঘণ্টাই উজ্জ্বল আলোর দরকার হয়। সাধারণ বৈদ্যুতিক বাতিতে সেটা সম্ভব হয় না বলে খামারিরা হ্যাজাক ব্যবহার করেন। আবার বর্ষার পর শীতের শুরুতে যখন নদী-নালায় পানি কমতে থাকে, তখন রাতের বেলায় হ্যাজাক জ্বালিয়ে মাছ শিকার করে কেউ কেউ। হ্যাজাকের তীব্র আলোতে ছুটে আসে মাছ। তবে এটা চলে বছরে মাত্র মাস দুয়েক।
কুহালং ইউনিয়ন
খাল ও নদী
কুহালং ইউনিয়নের দক্ষিণাংশ দিয়ে প্রবাহিত হচ্ছে সাঙ্গু নদী।
হাট-বাজার
কুহালং ইউনিয়নের প্রধান হাট-বাজার হল ডলুপাড়া বাজার।
লেগ ব্রেক
লেগ ব্রেক বা লেগ স্পিন ডেলিভারি হচ্ছে ক্রিকেট খেলায় একধরনের বল নিক্ষেপ। একজন ডানহাতি বোলার কর্তৃক ডানহাতি ব্যাটসম্যানকে উদ্দেশ্য করে ছোড়া বল যা সচরাচর লেগ সাইড থেকে অফ সাইডের দিকে যায় অর্থাৎ বলটি ব্যাটসম্যান থেকে দূরে নিক্ষেপ করা হয়। যিনি এ ধরনের বল নিক্ষেপ করে থাকেন, তিনি ডানহাতি লেগ স্পিন বোলার নামে পরিচিতি পান।
লেগ ব্রেক বোলিং করার জন্য সংশ্লিষ্ট বোলার ক্রিকেট বলকে হাতের তালুতে সবগুলো আঙ্গুল দিয়ে জড়িয়ে রাখেন। বল নিক্ষেপণের সময় হাতের কব্জিকে বামদিকে ঘোরানো হয়। অনামিকার সাহায্যে বলকে ভর দিয়ে ঘড়ির কাঁটার বিপরীত দিকে স্পিন করানো হয়। এরফলে বলটি পিচে বাউন্স খেয়ে কাঙ্ক্ষিত লক্ষ্যে অগ্রসর হয়। বোলারের দৃষ্টিতে তা বামদিকে হলেও ব্যাটসম্যানের ক্ষেত্রে তা ডান দিক থেকে মোকাবেলা করার সুযোগ থাকে। লেগ সাইড থেকে স্পিন করায় এটি লেগ ব্রেক নামে অভিহিত। এর অর্থ হলো - পায়ের দিক থেকে এটি উইকেট ভাঙ্গতে সক্ষম। বল পিচে ফেললেই অধিকাংশ ক্ষেত্রে বাঁক নেয়।
অধিকাংশ ক্ষেত্রেই একজন লেগ স্পিন বোলার সঠিক নিশানায় লেগ ব্রেক বল ছুঁড়ে থাকেন। এতে সাইড স্পিন ও টপ স্পিনের মিশেল থাকে।
লেগ ব্রেককে অন্যতম কঠিন ধরনের স্পিন ডেলিভারি হিসেবে বিবেচনা করা হয়ে থাকে। বিশেষ করে ডানহাতি ব্যাটসম্যান জন্য এ ধরনের বল মোকাবেলা করা বেশ কষ্টসাধ্য। কারণ, বল ব্যাটসম্যানের শরীর থেকে বেশ দূরে থাকে। এর মানে হলো যে, হিসাব-নিকাশে কোন ভুল হলে বল ব্যাটের বহিরাংশ স্পর্শ করে উইকেট-কিপার কিংবা স্লিপ ফিল্ডারের হাতে ক্যাচে রূপান্তর ঘটবে।
অস্ট্রেলিয়ার সাবেক লেগস্পিনার শেন ওয়ার্ন কে সর্বকালের সেরা লেগব্রেক বোলার হিসেবে বিবেচনা করা হয়।
অ্যালিয়াঞ্জ এরিনা
অ্যালিয়াঞ্জ এরিনা হচ্ছে জার্মানির, মিউনিখের, ব্যাভ্যারিয়ায় অবস্থিত একটি ফুটবল স্টেডিয়াম যার আসন সংখ্যা ৭৫,০০০টি। ইটিএফই প্লাস্টিক প্যানেলগুলির ফুলানো বহিরাবরণের জন্য এটি বহুল জনপ্রিয়, এটি সম্পূর্ণ রঙ পরিবর্তনযোগ্য বহির্ভাগ সম্পন্ন বিশ্বের প্রথম স্টেডিয়াম। ফ্রেটম্যানিং হিথের মিউনিখের শ্যাভ্যাং -ফ্রিমম্যান বারোয়ের উত্তর প্রান্তে 25 ভেরনার-হেইসেনবার্গের-অ্যালিতে অবস্থিত । এটি ডর্টমুন্ডের ওয়েস্টফ্যালেনস্টেডিয়ানের পিছনে জার্মানির দ্বিতীয় বৃহত্তম অঞ্চল ।
২০০৫-০৬ মৌসুমের শুরু থেকে এফসি বায়ার্ন মিউনিখ তার হোম গেমস অ্যালিয়ানজ এরিনাতে খেলেছে। ক্লাবটি ইতোমধ্যে ১৯৭২ সাল থেকে মিউনিখ অলিম্পিক স্টেডিয়ামে তাদের হোম গেম খেলেছিল। এই স্টেডিয়াম এ "১৮৬০ মিউনিখ" এর ৫০% অংশীদারীত্ব ছিল, কিন্তু ২০০৬ সালের এপ্রিলে বায়ার্ন মিউনিখ ১১ মিলিয়ন ইউরোর বিনিময়ে তাদের শরিকানা কিনে নেয়। চুক্তি অনুযায়ী কোনো মালিকানা না থাকা সত্ত্বেও এই স্টেডিয়ামে "১৮৬০ মিউনিখ"কে ২০২৫ সন পর্যন্ত খেলতে দেওয়া হয়েছিল। যাইহোক, ২০১৭ সনের জুলাই মাসে ভাড়া চুক্তির অবসান ঘটে, যার ফলে বায়ার্ন মিউনিখ স্টেডিয়ামটির একমাত্র মালিকে পরিণত হয়।
বাঁশখালী
বাঁশখালী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৭২.৮ কি.মি. দূরত্বে বাঁশখালী শহর অবস্থিত । শহরটির সবচেয়ে নিকটবর্তী বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও বাঁশখালী উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী বাঁশখালী শহরের মোট জনসংখ্যা ৩৬,৯১০ জন যার মধ্যে ১৮,০৪৯ জন পুরুষ এবং ১৮,৮৬১ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৩৭৮ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫ মিটার।
প্রশাসন
২০০৩ সালে বাঁশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঁশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২৮.৪২ বর্গ কি.মি. আয়তনের বাঁশখালী শহর এলাকাটি বাঁশখালী পৌরসভা দ্বারা পরিচালিত হয়।
শিক্ষা ব্যবস্থা
বাঁশখালী শহরের স্বাক্ষরতার হার হলো শতকরা ৪২.৩ ভাগ।
ব্যর্থ রাষ্ট্র
থাম্ব|ব্যর্থ রাষ্ট্র ব্যর্থ রাষ্ট্র বলতে এমন একপর্যায়ের দেশ বোঝায় যেখানে সরকার ও সমাজ রাষ্ট্র গঠনের মৌলিক দাবী পূরণে ব্যর্থ হয়েছে। একবিংশ দশকের শুরুতে পাকিস্তান ইত্যাদি রাষ্ট্রের ক্ষেত্রে পশ্চিমের উন্নতদেশগুলো তকমা ব্যবহার করতে শুরু করে। এরূপ রাষ্ট্রের বৈশিষ্ট্য হচ্ছে উত্তর-ঔপনিবেশিককালে বিভিন্ন দাতাগোষ্ঠী কর্তৃক অর্থনৈতিক সাহায্য, ত্রাণ ইত্যাদি পাওয়াসত্ত্বেয় নিজস্ব অর্থনৈতিক ভঙ্গুর অবস্থা, জি.ডি.পি., জীবনযাত্রার মান ও সামাজিক মর্যাদা পাল্টাতে পারেনি ও রাজনৈতিক অস্থিতিশীলতার কারণে যেখানে উল্লেখযোগ্য হারে উন্নয়ন সাধিত হয় না এবং গণতন্ত্র, মানবাধিকার ইত্যাদি বিলুপ্তপ্রায়। আফগানিস্তান, পাকিস্তান, ইরাক, সোমালিয়া, নাইজেরিয়াসহ মূলত মধ্যপ্রাচ্য, দক্ষিণ-পুর্ব এশিয়া, আফ্রিকার এবং মধ্য এশিয়ার কতিপয় দেশসমূহ ব্যর্থ রাষ্ট্র হিসেবে পরিচিত। তাছাড়ও ১৯৭০-৮০'র দশকের লেবানন,কঙ্গো, কলম্বিয়া প্রভৃতি দেশগুলোও ব্যর্থ রাষ্ট্র হিসেবে পরিচিত।
উল্লিখিত সমস্যাগুলো দমনের উদ্দেশ্যে কিংবা অজুহাতে মার্কিন যুক্তরাষ্ট্র ইরাকের বিরুদ্ধে যুদ্ধ করেছে। গবেষকদের ধারণা ভবিষ্যতেও এরকম যুদ্ধ সংঘটিত হতে পারে।
জন মরিস (অস্ট্রেলীয় ক্রিকেটার)
জন মরিস (৫ জুন ১৯৩১ – ৯ ডিসেম্বর ১৯২১) ছিলেন একজন অস্ট্রেলীয় ক্রিকেটার। তিনি ১৮৫৮/৫৯ সালে নিউ সাউথ ওয়েলসের হয়ে একটি প্রথম-শ্রেণীর ম্যাচ খেলেছিলেন।
লেডিবুরাইট
thumb| লেডিবুরাইট (ledeburite) হল অস্টেনাইট এবং সিমেন্টাইটের ইউটেকটিক মিশ্রণ। এতে ৪.৩% কার্বন থাকে এবং ২০৬৫ ডিগ্রী ফারেনহাইট তাপমাত্রায় সৃষ্টি হয়। এটি লোহা-কার্বন ফেস ডায়াগ্রামে(phase diagram) একটি ধাতব কাঠামো। একে ইস্পাত বলা যায় না, কারণ এতে ইস্পাতের কার্বন সীমার চেয়ে বেশি কার্বন রয়েছে।
লেডিবুরাইট- II (কক্ষ তাপমাত্রায়) তৈরি হয় সিমেন্টাইট-I, রি-কৃস্টালাইজড সেকেন্ডারি সিমেন্টাইট এবং পার্লাইট এর সমন্বয়ে।
এর নামকরণ করা হয়েছে ধাতুবিদ কার্ল এডলফ লেডিবুর (১৮৩৭-১৯১৬) ( Karl Heinrich Adolf Ledebur)। তিনি বার্গএকাডেমি ফ্রিবার্গ (Bergakademie Freiberg)-এর ধাতুবিদ্যার প্রথম অধ্যাপক ছিলেন। তিনি ১৮৮২ সালে লেডিবুরাইট আবিষ্কার করেছিলেন।
টাইপ ৮১ রাইফেল
টাইপ ৮১ রাইফেল হলো চীনে তৈরি দ্বিতীয় প্রজন্মের একটি স্বয়ংক্রিয় রাইফেল, যা সোভিয়েত ইউনিয়নের একে শ্রেণির রাইফেলের উপর ভিত্তি করে তৈরি। এটি ১৯৮০-এর দশক থেকে ব্যবহৃত হচ্ছে।
ইতিহাস
পিপলস লিবারেশন আর্মি তাদের পুরনো এসকেএস এবং টাইপ ৫৬ অ্যাসল্ট রাইফেল প্রতিস্থাপনের জন্য নতুন প্রকল্প হাতে নেয়।তাদের তৈরি প্রথম প্রটোটাইপটি ছিল টাইপ ৬৩ অ্যাসল্ট রাইফেল। এটি, বিভিন্ন সমস্যার কারণে ব্যর্থ হয়েছিল।যার ফলে পুনরায় প্রকল্পটি সচল করতে হয়েছিল। চীন-ভিয়েতনাম সীমান্ত সংঘাতের সূচনা অবশ্য পিএলএকে দেখিয়েছিল যে তাদের এসকেএস এবং টাইপ ৫৬ অতটা কার্যকর ছিল না যতটা তারা ভেবেছিল।
টাইপ ৮১ পিএলএ পরিষেবাতে ১৯৮১ সালে প্রবেশ করেছিল, তবে ৮০ এর দশকের শেষভাগ পর্যন্ত এটি ব্যাপকভাবে ব্যবহার করা হয়নি। এটি পুরনো এসকেএস ,টাইপ ৫৬, আরপিডি মেশিন গানকে প্রতিস্থাপন করে। এটি ১৯৮০ এর দশকের মাঝামাঝি চীন-ভিয়েতনাম সীমান্ত সংঘাতের শেষর দিকে ব্যবহৃত হয়েছিল।পিপলস লিবারেশন আর্মি তাদের বেশিরভাগ টাইপ ৮১ রাইফেল টাইপ ৯৫ ও টাইপ ০৩ দ্বারা প্রতিস্থাপন করে। এটি আধুনিক কালে উন্ন্ত বিশ্বে অনেক দেশ ব্যবহার হচ্ছে।
হান্স বংশ
হান্স(हंस), হানস (हांस) বা হান (हाँ) পাঞ্জাব, ভারত ও পাকিস্তান-এ বসবাসকারী জাট বংশ। পাঞ্জাবে এটি 'হান্স(हांस)' হিসাবে উচ্চারিত হয়। এছাড়াও ইউরোপে (জার্মান, হ্যানস / হানজ) বংশের সন্ধান পাওয়া যায়। দিলীপ সিং আলওয়াত জাট গোষ্ঠীকে মধ্য এশিয়ার শাসক হিসাবে উল্লেখ করেছেন।
হানরা কুরাইশির উৎপত্তি বলে দাবি করে উনিশ শতকের ব্রিটিশ শাসন কর্তৃপক্ষের দ্বারা পাঞ্জাবের ঔপনিবেশিকীকরণ শুরু হওয়ার আগে নিলি বারের উপকূলে দখলকৃত বহু গোত্রের মধ্যে হান বংশ একটি ছিল।
হিন্দু ক্রিকেট দল
হিন্দু ক্রিকেট দল ভারতের সাবেক প্রথম-শ্রেণীর ক্রিকেট দল। সাংবার্ষিকভিত্তিতে বোম্বে প্রতিযোগিতায় দলটি অংশগ্রহণ করতো। বোম্বেতে অবস্থানকারী হিন্দু সম্প্রদায়ের সদস্যরা দলটি গঠন করে।
১৯০৬ সালে হিন্দু দল বোম্বে প্রতিযোগিতায় যোগ দেয়। এ পর্যায়ে দলটি ইউরোপীয় ও পার্সি দলের বিপক্ষে প্রতিদ্বন্দ্বিতায় অবতীর্ণ হলে প্রতিযোগিতার নাম পরিবর্তন করে বোম্বে ত্রি-দলীয় প্রতিযোগিতা হিসেবে পুণঃনামকরণ করতে হয়। ১৯৪৫-৪৬ মৌসুমে প্রতিযোগিতাটির বিলুপ্তির পূর্ব-পর্যন্ত হিন্দু দল প্রতিযোগিতায় অংশ নিতে থাকে। ১১বার দলটি প্রতিযোগিতার শিরোপা লাভে সক্ষমতা দেখায়।
পালোয়ানকর বালু হিন্দু দলের উল্লেখযোগ্য খেলোয়াড়ের মর্যাদা পেয়েছিলেন। তাকে ভারতে প্রথমদিকের সেরা স্পিন বোলার হিসেবে বিবেচনা করা হতো।
গুরু.কম
গুরু.কম হলো মুক্তপেশাজীবী বা ফ্রিল্যান্সারদের জন্য অনলাইন মার্কেটপ্লেস্ বা মুক্তবাজার। এটি মুক্তপেশাজীবীদেরকে কমিশনের ওপর তাদেরকে কাজ খুঁজে পেতে অনুমোদন দিয়ে থাকে। এটি ইমুনলাইটার.কম হিসেবে ১৯৯৮ সালে পেনসিলভানিয়ার পিট্‌সবার্গে প্রতিষ্ঠিত হয়। এর সদরদপ্তরও পিটসবার্গে অবস্থিত।
ইতিহাস
১৯৯৮ সালে emoonlighter.com হিসেবে এটি প্রতিষ্ঠা লাভ করে। পরবর্তীতে গুরু ইনক্ নামে ১৯৯৯ সালে এটি তার নাম পরিবর্তন করে নতুনভাবে যাত্রা শুরু করে। কোম্পানিটি সান ফ্রান্সিসকোতে অনলাইন ক্লিয়ারিং হাউস হিসেবে দুই ভাই জন ও জেমস স্লাভেটের দ্বারা পরিচালিত হতো।
২০০১ সালের মে মাসে ফ্লোরিডার স্টাফিং কোম্পানি স্পেরিওন এর সাবেক সিইও রে মার্সি গুরু ইনক্ এর সিইও হন্। তিনি নতুন সফটওয়্যার ডেভেলপ করার জন্য জানজ ও কম্পিউটার প্রকৌশলী ডান ক্রো কে নিয়োগ দেন।  গুরু ডট কম থেকে ফিক্সড প্রাইস ও আওয়ারলি- উভয় প্রকারের প্রজেক্ট পাওয়া যায়। গুরু ডটকম থেকে অর্থ উত্তোলনের জন্য পেপাল, পেওনিয়ার ও ব্যাংক ট্র্যান্সফার পদ্ধতি ব্যবহার করতে হয়
একত্রীকরণ
ইউনিক্রু গুরু ডট কম (guru.com) ডোমেন নেম ও লোগো eMoonlighter.com কে বিক্রি করে দেয় এবং পরবর্তীতে গুরু ডট কম হিসেবেই আত্মপ্রকাশ করে।
পাকিস্তান আবহাওয়া অধিদপ্তর
পাকিস্তান আবহাওয়া অধিদপ্তর (পিএমডি) (  , পাকিস্তান মেট অফিস নামেও পরিচিত  ), একটি স্বায়ত্তশাসিত এবং স্বাধীন প্রতিষ্ঠান যাকে আবহাওয়ার পূর্বাভাস এবং সুরক্ষা, নিরাপত্তা এবং সাধারণ তথ্যের জন্য আবহাওয়া সম্পর্কিত জনসাধারণের সতর্কতা প্রদানের দায়িত্ব দেওয়া হয়েছে।
আবহাওয়াবিদ্যা ছাড়াও, এটি পর্যবেক্ষণের পাশাপাশি আবহাওয়ার ঘটনা, জ্যোতির্বিদ্যা ঘটনা, পানিবিদ্যা এবং জ্যোতির্পদার্থবিদ্যায় গবেষণা, জলবায়ু পরিবর্তন এবং অ্যারোনটিক্যাল ইঞ্জিনিয়ারিং, পুনর্নবীকরণযোগ্য শক্তি সংস্থানগুলির উপর দেশের বিভিন্ন অংশে গবেষণার সাথে জড়িত। ইসলামাবাদে এর সদর দপ্তর অবস্থিত।
১৯৯১ সাল পর্যন্ত, পিএমডি পিএএফ-এর আবহাওয়াবিদদের নিয়মিত ডেপুটেশনের মাধ্যমে প্রতিরক্ষা বাহিনীকে বিমান চলাচলের আবহাওয়া পরিষেবা প্রদান করত। যাইহোক, ১৯৯১ সালে, পিএএফ তার নিজস্ব মেট শাখা গঠন করে এবং এখন নিয়মিতভাবে বিমান চলাচলের প্রয়োজনীয়তা পূরণের জন্য কর্মকর্তাদের অন্তর্ভুক্ত করা হয়। তবে প্রধান প্রশিক্ষণটি পিএমডি দ্বারা আনুষ্ঠানিক স্বীকৃত কোর্সের মাধ্যমে দেওয়া হচ্ছে। পিএএফ মেট শাখা এখন পিএএফ, সেনা, নৌবাহিনী এবং আধাসামরিক বাহিনীকে আবহাওয়া পরিষেবা প্রদান করছে।
দেশের সব প্রদেশ ও অঞ্চলে পিএমডির অফিস এবং গবেষণা সুবিধা রয়েছে।
ইতিহাস
১৯৪৭ সালে স্বাধীনতার পরপরই, পাকিস্তান আবহাওয়া বিভাগ প্রতিষ্ঠিত হয় এবং ব্রিটিশ রাজের কেন্দ্রীয় আবহাওয়া সংস্থা থেকে ১৫টি আবহাওয়া পর্যবেক্ষণ কেন্দ্রের উত্তরাধিকারী হয়। ১৯৪৮ সালে, পিএমডি পাকিস্তানের প্রিন্ট মিডিয়াকে আবহাওয়ার প্রাথমিক পূর্বাভাস প্রদান করা শুরু করে। ১৯৫০-এর দশকে, আবহাওয়া বিভাগ পাকিস্তানের অন্যতম প্রধান বৈজ্ঞানিক প্রতিষ্ঠানে পরিণত হয়; মহাকাশ এবং বায়ুমণ্ডলীয় বিজ্ঞানের গবেষণার ক্ষেত্রে, এটি প্রতিরক্ষা মন্ত্রণালয় (MoD) এবং পরিবেশ মন্ত্রণালয়ের (MoEn) সাথে ঘনিষ্ঠ সমন্বয়ে কাজ করে বিমান চলাচল এবং হাইড্রোগ্রাফির জন্য সঠিক আবহাওয়ার তথ্য প্রতিবেদন করার জন্য। ১৯৬০-এর দশকে, আবহাওয়া বিভাগকে বিভক্ত করা হয় এবং পাকিস্তান নৌবাহিনীর জন্য পাকিস্তান নৌবাহিনীর হাইড্রোগ্রাফিক বিভাগ প্রতিষ্ঠিত হয়। পাকিস্তানের কিছু উল্লেখযোগ্য এবং স্বনামধন্য বিজ্ঞানী পিএমডি-এর সাথে যুক্ত হয়েছিলেন। এটি ১৯৬১ সালে মহাকাশ গবেষণা কমিশন (এসআরসি) প্রতিষ্ঠায় ফেডারেল সরকারকে সহায়তা করেছিল, যেখানে এর অনেক বায়ুমণ্ডলীয় বিজ্ঞানী এবং প্রযুক্তিগত কর্মী নতুন মহাকাশ সংস্থায় যোগদান করে। পিএমডি এসআরসি-এর জিওম্যাগনেটিক ফিল্ড মনিটরিং প্রোগ্রামে অধ্যয়নে সহায়তা এবং নেতৃত্ব দিয়েছে। প্রতিষ্ঠার পর থেকে, পিএমডি পরিবেশ ও মহাকাশ নীতি প্রণয়নে সরকারকে দিকনির্দেশনা দেওয়ার জন্য একটি শীর্ষস্থানীয় সরকারি বৈজ্ঞানিক প্রতিষ্ঠানে পরিণত হয়েছে। ১৯৬৫ সালে প্রথম টেলিভিশনে আবহাওয়ার পূর্বাভাস পিটিভি দ্বারা সম্প্রচার করা হয়েছিল। ১৯৭৪ সাল থেকে, আবহাওয়া বিভাগ পাকিস্তানে ভূমিকম্পের ক্রিয়াকলাপের তথ্য সংগ্রহ করছে এবং এইভাবে বাঁধ, বিল্ডিং এবং সেইসাথে দুর্যোগ ত্রাণ প্রকল্পের সিসমিক ডিজাইনে পরামর্শদাতা হিসাবে কাজ করতে সক্ষম হয়েছে। পিএমডির বন্যা পূর্বাভাস ব্যবস্থা অন্যান্য সরকারকেও সহায়তা করেছে। ডান|থাম্ব|200x200পিক্সেল| পাকিস্তানে একটি [[শৈত্য প্রবাহ|শৈত্যপ্রবাহ প্রবেশ করছে, ২০০৭।]]
অধিদপ্তর
পাকিস্তানের আবহাওয়া অধিদপ্তরের প্রধান হলেন মহাপরিচালক। বিভাগটি আরও কয়েকটি অধিদপ্তরে বিভক্ত:
মানমন্দির
পাকিস্তান আবহাওয়া অধিদপ্তর ১৯৪৭ সাল থেকে পাকিস্তান জুড়ে তার আবহাওয়া পর্যবেক্ষণ কেন্দ্রের নেটওয়ার্ক স্থাপন ও প্রসারিত করে ২০১৭ সালের হিসাবে, ১১১টি আবহাওয়া সংক্রান্ত, বায়ুবাহিত এবং জ্যোতির্বিদ্যাগত মানমন্দির রয়েছে:
আবহাওয়া স্টেশন
ডান|থাম্ব|203x203পিক্সেল| একটি ঘূর্ণিঝড় ব্যবস্থা পাকিস্তানে প্রবেশ করছে, ২০০৭। কিছু আবহাওয়া স্টেশনের রিপোর্টিং সময় সীমিত থাকে, অন্যরা ক্রমাগত রিপোর্ট করে, প্রধানত পাকিস্তান এয়ার ফোর্স এবং আর্মি এভিয়েশন কর্পস স্টেশন যেখানে সামরিক অভিযানের জন্য একটি মানব মেট অফিস সরবরাহ করা হয়। আবহাওয়া স্টেশন থেকে রিপোর্ট (পর্যবেক্ষণ) যথেষ্ট পরিবর্তিত হয় এবং কারণ বিভিন্ন অঞ্চলে বিভিন্ন ধরনের আবহাওয়া রয়েছে। নীচে আবহাওয়া স্টেশনগুলির তালিকা দেওয়া হলো:
আবহাওয়া নজরদারি রাডার
মুলতান এবং সুক্কুরে আবহাওয়া নজরদারি রাডার তৈরি করার পরিকল্পনা করা হয়েছে, যা সমগ্র দেশের কভারেজ প্রদান করে। এই রাডারগুলি ইতিমধ্যেই ইসলামাবাদ এবং করাচিতে চালু রয়েছে। এই রাডারগুলি অত্যাধুনিক প্রযুক্তিতে সজ্জিত হবে।
তিস্তা সৌরবিদ্যুৎ কেন্দ্র
তিস্তা সৌর বিদ্যুৎকেন্দ্র বা তিস্তা সোলার পাওয়ার প্ল্যান্ট বাংলাদেশের উত্তর অঞ্চলের সবচেয়ে বড় সৌর বিদ্যুৎকেন্দ্র। যা ২০০ মেগাওয়াট বিদ্যুৎ উৎপাদন ক্ষমতা সম্পন্ন।
অ্যালবার্ট উদেরজো
প্রাথমিক জীবন
ফিশমেস (মার্নে, ফ্রান্স) এ জন্মগ্রহণ করেন উদেরজো। অভিবাসি সিলভিও (ভিনিস্বাসী বংশের) এবং আইরিয়া ক্রেস্তিনি (তুস্কান বংশের) ঘরে জন্মগ্রহণ করেন তিনি। তার পিতামাতা সম্প্রতি ইতালির লা স্পেজিয়া থেকে অভিবাসিত হয়েছিলেন। তিনি দুই হাতে ছয় আঙ্গুল নিয়ে জন্মগ্রহণ করেন। পরবর্তীতে অস্ত্রোপচার এর মাধ্যমে অপ্রয়োজনীয় আঙ্গুলদ্বয় অপসারিত হয়। তিনি বর্ণান্ধ ছিলেন। শিশুকালে প্রথম চিত্র অঙ্কন করতে গিয়ে তার এই সমস্যা ধরা পরে, তিনি সবুজ থেকে লাল পার্থক্য করতে পারতেন না। শিশুকাল থেকে চিত্রাঙ্কনে তার প্রতিভার প্রমাণ পাওয়া গেলেও তার স্বপ্ন ছিল বিমান মেকানিক হওয়ার।
তিস্তা সৌরবিদ্যুৎ কেন্দ্র
নির্মাণ
২০১৭ সালে ওই দুর্গম চরে পরিত্যক্ত প্রায় ৬০০ একর জায়গায় ‘তিস্তা পাওয়ার প্ল্যান্ট’ নামে দেশের বৃহত্তম সৌরবিদ্যুৎ প্রকল্পটি বাস্তবায়নের কাজ শুরু হয়। কাজটি করছে বেক্সিমকো পাওয়ার কোম্পানি লিমিটেড। সৌরবিদ্যুৎ কেন্দ্রে স্থাপন করা হয়েছে ৮৫টি মাউন্টিং পাইলস। যার ওপরে বসানো হয়েছে প্রায় ৫ লাখ ৬০ হাজার সৌর প্যানেল। সারি সারি সাজানো সৌর প্যানেল।এসব সৌর প্যানেল থেকে ১২০টি ইনভার্টারের মাধ্যমে প্রতিদিন ২০০ মেগাওয়াট বিদ্যুৎ উৎপাদন হবে। এজন্য ২৮টি বক্স ট্রান্সমিশনে সংযোগ স্থাপন, সাবস্টেশনসহ ১২০ কেভিএ ট্রান্সমিশন টাওয়ার নির্মাণ এবং জাতীয় গ্রিডে সংযুক্তির জন্য তিস্তা পাওয়ার প্ল্যান্ট থেকে রংপুর পর্যন্ত তৈরি হয়েছে ৩৫ দশমিক ৩৫ কিলোমিটার লম্বা সঞ্চালন লাইন। এ লাইনের মাধ্যমেই সুন্দরগঞ্জের কেন্দ্রটি থেকে রংপুর গ্রিড সাবস্টেশনে বিদ্যুৎ সরবরাহ হবে।